**IZRAVNA DODJELA BESPOVRATNIH SREDSTAVA**

**RAZVOJ KARIJERA MLADIH ISTRAŽIVAČA – IZOBRAZBA NOVIH DOKTORA ZNANOSTI**

**(*referentni broj: NPOO.C3.2.R2-I1.03)***

**PRILOG 1.**

**POSTUPAK DODJELE SREDSTAVA POTKORISNICIMA I ODREDBE POVEZANE S PRAĆENJEM I VREDNOVANJEM PROJEKATA**

Program „Razvoj karijera mladih istraživača – izobrazba novih doktora znanosti“ koji će biti financiran sredstvima dodijeljenima ovim Pozivom provodit će se u obliku otvorenih postupaka dodjele bespovratnih sredstava. Postupke dodjele objavljuje i provodi Korisnik, dok su prijavitelji na navedene postupke potencijalni potkorisnici programa.

Prihvatljivi potkorisnici Programa su javna visoka učilišta i znanstveni instituti osnovani u skladu s odredbama Zakona o visokom obrazovanju i znanstvenoj djelatnosti (NN 119/22)

U tablici u nastavku su navedene osnovne odredbe vezano za provedbu postupka dodjele sredstava prema potkorisnicima, te zahtjevi koje je potrebno ispuniti u svrhu praćenja i vrednovanja za vrijeme i nakon provedbe projekata potkorisnika

|  |  |
| --- | --- |
| **Element poziva** | **Obveza korisnika** |
| **Modalitet poziva** | Otvoreni privremeni postupak |
| **Planirani rok objave poziva**[[1]](#footnote-1) | Četvrti kvartal 2022. |
| **Trajanje poziva** | Najmanje tri mjeseca. |
| **Završetak postupka dodjele bespovratnih sredstava** | Najkasnije do trećeg kvartala 2023. |
| **Postupak vrednovanja** | Stručno povjerenstvo za program „Razvoj karijera mladih istraživača - izobrazba novih doktora znanosti“ vrednuje sve prijave koje su prošle administrativnu provjeru zadovoljenja formalnih uvjeta Natječaja.[[2]](#footnote-2) |
| **Trajanje vrednovanja** | Najviše pet mjeseci. |
| **Kriteriji vrednovanja** | Svi prijavljeni projekti unutar Programa Razvoj karijera mladih istraživača - izobrazba novih doktora znanosti vrednovat će se prema skupu kriterija navedenih u Natječaju koji će pripremiti Korisnik.  Korisnik izravne dodjele Natječajem će propisati da projektni prijedlozi prijavitelja (institucija) uključuju broj traženih mjesta asistenata te opravdanje traženog broja kroz (1) dosadašnje rezultate institucije, (2) njezine trenutne kapacitete i potrebe te (3) planirane aktivnosti, kao i (4) potencijal institucije za profesionalni razvoj asistenata. |
| **Zahtjevi povezani s inicijalnim prikupljanjem podataka u okviru projektnih prijedloga** | Korisnik je dužan osigurati da svi potkorisnici prilikom prijave na poziv ispune početnu anketu, koja će biti dostupna od dana zaprimanja projektnih prijedloga, putem poveznice:  <https://croatiasurvey.qualtrics.com/jfe/form/SV_7a0xRw6hTeCT6sK>.  Korisnik je također dužan osigurati da svi potkorisnici prilikom predaje projektnih prijedloga daju suglasnost za sudjelovanje u budućim anketama u svrhu prikupljanja informacija potrebnih za provedbu budućih vrednovanja programa i suglasnost da se cjelokupna prijavna dokumentacija i podaci iz procjene projektnih prijedloga koriste u svrhu provedbe vrednovanja programa, bez obzira na to hoće li javna istraživačka organizacija ostvariti potporu ili ne. |
| **Razdoblje trajanja projekata potkorisnika** | Najmanje 18, a najviše 48 mjeseci. |
| **Zahtjevi povezani s praćenjem i vrednovanjem tijekom i pri završetku provedbe projekata** | Korisnik je dužan osigurati pravovremenu i redovnu dostavu podataka od strane potkorisnika (javna visoka učilišta i znanstveni instituti), u svrhu praćenja ostvarenja pokazatelja na razini programa. Korisnik će osigurati da potkorisnici po dobivanju sredstava i zapošljavanju asistenata ispune početnu anketu za svakog asistenta, koja će biti dostupna od dana donošenja odluke o financiranju, putem poveznice:  <https://croatiasurvey.qualtrics.com/jfe/form/SV_0xoyFOEoDvkisKi>  Pri završetku projekata Korisnik će osigurati znanstvenu i financijsku procjenu projekata od strane Stručnog povjerenstva za Program Razvoj karijera mladih istraživača - izobrazba novih doktora znanosti. |
| **Zahtjevi povezani s praćenjem i vrednovanjem u razdoblju nakon provedbe projekata** | Korisnik je dužan organizirati provedbu anketa za prikupljanje podataka od javnih visokih učilišta i znanstvenih instituta koje su se prijavile na natječaj Korisnika, kao asistenata zaposlenih uz potporu sredstava programa, u svrhu vrednovanja rezultata i učinaka programa te praćenja pokazatelja, u skladu s rokovima za njihovo ostvarenje definiranima na razini programa. |

Prilikom uspostave programa „Razvoj karijera mladih istraživača – izobrazba novih doktora znanosti“ od strane Korisnika izravne dodjele, odnosno objave natječaja za potkorisnike, obveza Korisnika je sastaviti natječajnu dokumentaciju, koja će uključivati najmanje sljedeće:

1. Poziv za program;
2. Upute za prijavu potkorisnika;
3. Obrazac za prijavu (uključujući financijski plan);
4. Obrazac za vrednovanje projektnih prijedloga;
5. Predložak Ugovora s potkorisnicima;
6. Upute za praćenje financiranih projekata.

Prilikom prijave na program, javna visoka učilišta i znanstveni instituti javne istraživačke organizacije trebaju dostaviti dokumentaciju definiranu u sklopu poziva koji raspisuje Korisnik. Dokumentacija prijave na natječaj dostavlja se u elektronskom obliku. Potkorisnici u svakom trenutku prilikom postupka odabira ili tijekom provedbe projekata, bez odgode i na zahtjev nadležnih tijela, moraju omogućiti nadležnim tijelima uvid svu dokumentaciju u izvorniku.

Pozivi na dostavu projektnih prijedloga koje će objavljivati korisnik izravne dodjele trebaju uključivati kriterije prihvatljivosti kojima se osigurava da su odabrani projekti:

1. u skladu s Tehničkim smjernicama za primjenu načela nenanošenja bitne štete (2021/C58/01) primjenom popisa neprihvatljivih aktivnosti i ulaganja sukladno točki 2.7., a koje su:

* aktivnosti koje se odnose na fosilna goriva, uključujući daljnju upotrebu[[3]](#footnote-3);
* aktivnosti u okviru EU-ova sustava trgovanja emisijama (ETS) kojima se postižu predviđene emisije stakleničkih plinova koje nisu niže od relevantnih referentnih vrijednosti[[4]](#footnote-4);
* aktivnosti povezane s odlagalištima otpada, spalionicama[[5]](#footnote-5) i postrojenjima za mehaničku biološku obradu[[6]](#footnote-6);
* aktivnosti kod kojih dugotrajno odlaganje otpada može naštetiti okolišu;

i

1. u skladu s nacionalnim i EU zakonodavstvom iz područja zaštite okoliša sukladno Dodatku 1. Uputa za prijavitelje i Obrascu 5.a.

Dokumentacija prijave na natječaj koju trebaju priložiti potkorisnici uključivat će najmanje sljedeće:

1. Obrazac za prijavu (uključujući financijski plan);
2. Opravdanje traženog broja radnih mjesta asistenata sukladno kriterijima Natječaja;
3. Izjava potkorisnika potpore (Organizacije zadužene za provedbu projekta) o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (pripremljena u skladu s Obrascem 2. ovih Uputa);
4. Izjava potkorisnika potpore (Organizacije zadužene za provedbu projekta) da je predloženi projekt u skladu s načelom „ne nanosi bitnu štetu“ (Obavezno koristiti Obrazac 5.a. ovih Uputa bez izmjene teksta samog Obrasca, osim usklađivanja početne stranice Obrasca).

1. U okviru potprograma planirana je objava jednog poziva. Međutim, ovisno o iznosu raspoloživih sredstava i interesu prijavitelja na potprogram, moguća je i objava dodatnih poziva. [↑](#footnote-ref-1)
2. Upravni odbor HRZZ-a će osnovati Stručno povjerenstvo za program „Razvoj karijera mladih istraživača - izobrazba novih doktora znanosti“ za vrednovanje projektnih prijedloga te praćenje projekata. [↑](#footnote-ref-2)
3. Osim projekata u okviru ove mjere u proizvodnji električne i/ili toplinske energije, kao i povezane infrastrukture za prijenos i distribuciju, koji koriste prirodni plin, koji su u skladu s uvjetima navedenim u Prilogu III Tehničkih smjernica o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01). [↑](#footnote-ref-3)
4. Kada podržana aktivnost postiže predviđene emisije stakleničkih plinova koje nisu značajno niže od relevantnih referentnih vrijednosti, potrebno je dati objašnjenje razloga zašto to nije moguće. Referentne vrijednosti uspostavljene za slobodnu alokaciju aktivnosti koje spadaju u opseg Sustava trgovanja emisijama, kako je navedeno u Provedbenoj uredbi Komisije (EU) 2021/447. [↑](#footnote-ref-4)
5. Ovo isključenje ne odnosi se na radnje u okviru ove mjere u postrojenjima koja su isključivo namijenjena tretiranju opasnog otpada koji se ne može reciklirati, te na postojeća postrojenja, gdje su radnje u okviru ove mjere u svrhu povećanja energetske učinkovitosti, hvatanja ispušnih plinova za skladištenje ili korištenje ili obnavljanje materijala iz pepela nastalog spaljivanjem, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-5)
6. Ovo isključenje ne odnosi se na radnje u okviru ove mjere u postojećim postrojenjima za mehaničku biološku obradu, gdje su radnje u okviru ove mjere u svrhu povećanja energetske učinkovitosti ili naknadne ugradnje u operacijama recikliranja odvojenog otpada za kompostiranje biootpada i anaerobne digestije bio-otpada, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-6)